Mercy

   ร้านกาแฟที่เซ็ตเทรนด์การดื่มกาแฟแบบคัดสายพันธ์ พร้อมนำกาแฟดริปมาสู่ตลาดกาแฟในจังหวัด ที่น่าจะเป็นร้านเดียวแห่งเดียว คอกาแฟไม่ควรพลาดที่จะ มาทานของแท้ ของจริง ที่ร้านนี้!~

   [ ร้านอยู่ตรงไหน???!!!~ ]

  ตั้งพิกัดมาทาง โลตัส The Walk ขับเรียบอุทยานสวรรค์ขึ้นไปทางมังกรใหญ่ ร้านอยู่ด้านซ้ายมือ จอดรถได้ที่ริมถนน สะดวกค่ะ ร้านเปิดเช้ามากๆ คือตั้งแต่ 7.00 น. แถมมีอาหารเช้าง่ายๆ แบบพวกขนมปังด้วย เช้าๆ แวะมาครอบครัวบ้าง คุณแม่และลูกๆ บ้าง แวะเวียนมาทานอาหารเช้ากันเยอะจริงๆ 

  ร้านมีโซนที่นั่งทั้งอินดอร์และเอาท์ดอร์ท่ามกลางสวนและแมกไม้ อีกทั้งยังมีห้องประชุม~ปาร์ตี้ ให้บริการด้วยค่าบริการ ชั่วโมงแรก 400 บาท และชั่วโมงต่อไป ชั่วโมงละ 200 บาท แต่นำค่าอาหารมาหักได้ น่าสนใจทีเดียว^^*

   [ ร้านขายอะไรบ้าง???!!!~ ]

   เครื่องดื่มอย่างกาแฟที่มีกาแฟของทางร้านเองและกาแฟอีกหลายพันธ์ทั้งจากในไทยและต่างประเทศ และพิเศษที่กาแฟดริปราคาแรง แต่รสชาติดีคุ้มราคา เมล็ดพันธ์ที่ร้านแนะนำจะเป็นตัวที่มาจากอังกฤษ หากสั่งไว้ก็ขอเวลาหน่อย เครื่องดื่มอื่นก็มีชาของ Twinings ชาเย็น ชาเขียว โกโก้และน้ำปั่น ราคาเริ่มต้นที่ 40 บาท และกาแฟดริปสูงถึงเกือบ 200 บาท

  อาหารจะเป็นพวกเมนูจานเดียวอย่าง มักโรนี ฉู่ฉี่ไข่ห่อ ปอเปี๊ยะทอด ออกแนวทานเล่น ทานเบาๆ 

   [ ลองอะไรบ้าง???!!!~ ] 

1) <<<Iced Latte>>> (ราคา 50 บาท)

   เมนูนี้ใช้เมล็ดกาแฟของทางร้าน ไม่ได้ระบุกาแฟพรีเมี่ยม ถ้าเลือกกาแฟพิเศษขึ้น เพิ่มเงินอีก 20 บาท ตัวกาแฟเย็นใส่นมค่อนข้างเยอะ แต่ก็ทำมารสเข้มดีค่ะ แถมสั่งไม่หวาน ร้านก็ใส่ซีรัปให้น้อย ถูกใจค่ะ

2) <<<Hot Americano>>> (ราคา 45 บาท)

   เมนูนี้ก็ใช้เมล็ดกาแฟของทางร้านที่ไม่ได้ระบุกาแฟพรีเมี่ยมเหมือนกันค่ะ รสเข้มกำลังดีราคากำลังสวยเช่นกัน

  และจากคำแนะนำร้าน พร้อมด้วยการตั้งโชว์เครื่องชงกาแฟแบบดริปไว้เรียกความสนใจ ก็ยั่วต่อมความอยากลองได้สำเร็จ รอบหน้าหมายมั่นปั้นมือไว้แล้ว เจอกันแน่ๆกาแฟดริป Mercy